JOSEP-MARIA ARAUZO: El sistema financer rus es col·lapsarà en un termini breu | Diari La República Checa\nJOSEP-MARIA ARAUZO: El sistema financer rus es col·lapsarà en un termini breu\nREDACCIÓ15 Març, 20220\nL’economia mundial està en una situació molt delicada. La pandèmia va provocar una inflació que a poc a poc ha anat augmentant fins avui dia. La guerra a Ucraïna només ha empitjorat el context originant pujades de preu massives a molts productes, en especial els carburants. Per conèixer més vers l’estat econòmic actual entrevistem a Josep-Maria Arauzo, catedràtic d’Economia de la Universitat Rovira i Virgili. Arauzo intenta resoldre tots els dubtes sobre les incerteses dels mercats, i avança alguns dels fets a esperar de cara a les setmanes vinents. L’economista també explica la posició de Rússia i la Xina en aquesta crisi, així com l’efectivitat de les sancions que s’imposen des de la Unió Europea.\nCom ha afectat la pandèmia a l’economia?\nLa pandèmia ha suposat un desajustament de les cadenes de subministrament a escala mundial i, des d’un punt de vista europeu, ha evidenciat la nostra vulnerabilitat quan determinats productes deixen d’arribar a casa nostra. És per això que la COVID-19 ha de portar a repensar la geografia de les activitats econòmiques i a mantenir a la UE la producció de determinats béns i serveis considerats com a estratègics.\nFins a quin punt els nivells d’inflació són preocupants?\nLa inflació que teníem fins fa un parell de setmanes derivava, en part, dels desajustaments provocats per la pandèmia, atès que es va produir una recuperació molt ràpida de la demanda sense que l’oferta hagués previst aquesta possibilitat. La conseqüència va ser la generació de colls d’ampolla (és a dir uns nivells de producció que no donaven l’abast per tal de servir el que demanaven els mercats) i la consegüent pujada de preus. Aquests nivells d’inflació són preocupants perquè erosionen la competitivitat de les empreses i retallen la capacitat de compra de les famílies.\nQuines són les previsions pel que fa a la inflació?\nEl problema és que a la inflació derivada de la COVID-19 cal afegir-hi la inflació causada per la invasió d’Ucraïna, principalment al sector alimentari (Ucraïna és un gran exportador de blat) i l’energètic, a conseqüència de la incertesa existent als mercats sobre com resoldrem la dependència energètica del gas (sobretot) i del petroli provinents de Rússia. En aquest context, les expectatives són d’una inflació persistent en el temps.\nCom es podria solucionar l’actual crisi o com a mínim frenar-la?\nLa qüestió és que la crisi actual té molts fronts oberts, des d’un replantejament de les cadenes de valor a escala global per tal de frenar la dependència estratègica de la UE envers determinats béns fins ara produïts fora de les nostres fronteres, fins a la crisi energètica arran de la guerra encetada per Rússia. Segurament l’afer més urgent que tenim ara és la inflació, i és per aquest motiu que el Banc Central Europeu està accelerant la retirada d’estímuls com ara les compres extraordinàries de deute públic.\nAra entra en joc la guerra a Ucraïna ¿Com està afectant l’economia mundial?\nLa guerra suposa una dosi addicional d’incertesa, però al mateix temps pot representar un punt d’inflexió per tal de trencar la dependència energètica de la UE envers l’exterior. Tot i que en termes energètics calen transformacions estructurals i no solucions a curt termini, la desconnexió energètica de Rússia pot accelerar la transició europea vers una energia més neta i renovable.\nLes sancions i restriccions de l’OTAN cap a Rússia són eficaces?\nLes sancions imposades per la UE i els Estats Units segurament van més enllà de les que Rússia havia previst, però no són cap novetat, atès que ja n’hi havia hagut arran de l’annexió de Crimea el 2014. Durant tot aquest temps l’economia russa ha pogut preparar-se per a aquest aïllacionisme internacional, però tot sembla indicar que el seu sistema financer es col·lapsarà en un termini breu de temps. El que no sabem és quina serà la resposta política davant d’aquest col·lapse.\nDes d’un punt de vista econòmic, quin paper juga o pot jugar Xina?\nLa Xina s’ha convertit els darrers anys en la fàbrica mundial, tanmateix darrerament ha patit importants problemes d’inflació en alguns sectors que han dut a la deslocalització d’activitat manufacturera cap a països veïns com ara Malàisia, l’Índia o el Vietnam. Tot i que el país asiàtic continuarà acaparant bona part de la producció industrial mundial, segurament el seu pes tendirà a decréixer de forma progressiva.\nprevious🧑⚖ Laura Borràs a un pas de judici per contractes irregulars a l'ILC\nnextDenegat el concert a l’Escola Campjoliu de l’Arboç


Registre de dominis - Pàgines web i aplicacions per Internet a GPI Software\nPosicioneu-vos a Internet amb un domini propi\nConsolideu la marca de la vostra empresa amb l'extensió que preferiu (.cat, .com, .net, .org, ...)\nTrieu el domini i nosaltres ens encarreguem de la resta, us gestionem els tràmits de registre així com el manteniment i els canvis tècnics que pugueu necessitar del domini\nTenir un domini propi es vital perquè la vostra empresa tingui una presència important a la xarxa. Per això gpisoftware us ofereix un servei complet de gestió i manteniment de dominis amb el qual podreu registrar els dominis que preferiu i assegurar-vos que sempre estaran al dia i configurats segons les vostres necessitats.\nEn moltes ocasions la gestió de dominis és una tasca tècnica que sobrepassa els coneixements i habilitats dels usuaris bàsics d'Internet. A més, el temps que requereix gestionar un domini i mantenir-lo al dia de configuracions és un temps que, força sovint, no es disposa i el domini acaba sense ús i malgastant el cost de renovació anual.\nA gpisoftware fem els tràmits que necessiteu per registrar el domini amb l'extensió que preferiu (.com, .cat, .es, .org, .net, ...) sense cap cost addicional. De la mateixa manera, si disposeu d'un domini amb un altre proveïdor i voleu traslladar-ho amb nosaltres per centralitzar serveis, nosaltres fem els tràmits necessaris per aconseguir-ho.\nEl vostre domini sempre a punt i actualitzat sense cap esforç per part vostre.\nServei de canvis de DNS\nHi ha molts motius que fan que sigui necessari un canvi a la configuració del domini (una web nova, servei de correu electrònic diferent, configuracions de correu electrònic, etc.). Quan això succeeix, un usuari bàsic es pot veure perdut en dubtes sense saber què modificar i si els canvis afectaran el rendiment d'algun altre servei relacionat.\nPer això, a gpisoftware us gestionem els canvis de forma ràpida i segura. Si teniu el domini registrat amb nosaltres no haureu de patir, qualsevol canvi ens el feu arribar i el tindreu efectuat en minuts i amb la garantia que els canvis no us afectaran negativament.\nPer qualsevol tema relacionat amb els dominis sempre podreu contactar amb gpisoftware i el nostre equip comercial us assessorarà sobre qualsevol pregunta que pogueu tenir:\nQuin domini serà millor que registri?\nSi vull posicionar la pàgina web a Google, el domini té res a veure?\nÉs millor tenir tots els serveis en un únic proveïdor?\nQuina diferència hi ha amb les extensions (.com, .cat, .es, .org, .net, ...)?\nREGISTREU ARA EL VOSTRE DOMINI